OpenLLM-France/wikimedia huggingface dataset:
# Friuli-Venezia-Julia

Friuli-Venezia-Julia (Friulieraz Friûl-Vignesie Julie) Italiako eskualdea da, ipar-ekialdean dagoena. Trieste du hiriburu. Hiri nagusiak Udine eta Montfaucon dira.
1963az geroztik, lurralde autonomoa da. Udine, Gorizia, Pordenone eta Triesteko probintziak hartzen ditu (7.846 km$^2$; 1.233.984 biztanle 1981ean).

## Orografia

Karniako Alpeen eta Juliakoen artean, iparraldea mendiz eta muinoz osaturiko lurraldea da. Hegoaldea ordoki emankorra da; mendebala, aldiz, lehorra edo urez betea da. Itsasertzeko aintzirak lehortu egin dituzte. Ibai nagusiak Piave, Tagliamento eta Isonzo dira.

## Ekonomia

Nekazaritza lurralde guztian nagusi da: mendian, abere-hazkuntza eta basoak ustiatzen dira. Mendebaleko ordokiak belardiz estalita daude eta ekialdean artoa lantzen da batik bat (Udinen, barazkiak). Industriak ez du munta handirik, zeta eta altzariak salbu. Metalgintza astunak ere bere lekua du Udinen eta Montfauconen. Azken hori eta Trieste Italiako portu nagusietakoak dira.

## Historia

Friuli deitura Forum Julii antzinako hiriaren izenetik dator. Dukerri lombardiarra izan zen VI. mendean; Karlomagnok bere egin zuen (775), eta 1077an Akileako aitalehenen eskuetara aldatu zen, eta horiek zatirik handiena Veneziari eman zioten (1420). Dukerriaren beste zatia Austriara joan zen 1500ean, eta hortik dator Austriako Friuliaren (Trieste hiriburua) eta Veneziako Friuliaren (hiriburua Udine) bereizketa; azken hori Campoformioko hitzarmenean Austriara joan zen. Eskualdeko zatirik handiena Italiako erresumara itzulia izan zen (1866). 1947an, Italiak Jugoslaviari eman behar izan zion Ekialdeko Friuli, Trieste ezik.

## Mugakideak

Iparraldean Karnten estatua (Austria) eta Karniar Alpeak; hegoaldean Itsaso Adriatikoa eta Triesteko golkoa; ekialdean Goriška (Eslovenia), Isonzo ibaia eta Juliar Alpeak; eta mendebaldean Veneto eskualdea eta Piave ibaia mugakide ditu.

## Probintziak

* Gorizia (Friulieraz Gurize)
* Pordenone (Pordenon)
* Trieste (Triest)
* Udine (Udin)

## Hizkuntzak

* Italiera.
* Alemana.
* Esloveniera.
* Friuliera.

## Pertsonaia ezagunak

* Dino Zoff (1942-), futbolaria.

## Kanpo estekak

* (Italieraz) Webgune ofiziala
* Datuak: Q1250
* Multimedia: Friuli-Venezia Giulia / Q1250

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (2008-05-30). 154. araua: Europako eskualde historiko-politiko nagusiak. .
# Fritzscheita

Fritzscheita oxido motako minerala da eta francevillite taldearen kidea da.

## Ezaugarriak

Fritzscheita oxido mineralaren formula kimikoa hau da: ${\ce {Mn(UO2)2(PO4,VO4)2*10H2O(?)}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 2 - 3 da.

## Erreferentziak

* 1 2 (Ingelesez) «Fritzscheite: Mineral information, data and localities.» www.mindat.org (Noiz kontsultatua: 12-05-2019).
# Fritzi Massary

Friederika "Fritzi" Massary (1882ko martxoaren 21a - 1969ko urtarrilaren 30a) austro-estatubatuar soprano abeslari eta aktore bat izan zen.

## Bizitza eta ibilbidea

Fritzi Massary 1882 martxoaren 21ean jaio zen Austria-Hungariako Inperioko Vienan. Berlin eta Viena operako kantari nabarmenetako bat izan zen.
Lehen Mundu Gerran, Belgikako antzokietan Alemaniar Inperioko soldaduentzako egin zuen lan. 1920an, Oscar Straus musikagilearekin hainbat operetan lan egin zuen.

## Hautatutako filmografia

* Der Tunnel (1915)
* Die Rose von Stambul (1919)

## Erreferentziak

* ↑ (Ingelesez) Otte, Marline. (2006-7-3). Jewish Identities in German Popular Entertainment, 1890–1933. Cambridge University Press, 239– or. ISBN 9781107320888..
* ↑ Major Forstner. (1929). Das Koniglich Preussische Reserve Infanterie Regiment Nr.15. , 272 or..
* Datuak: Q79102
* Multimedia: Fritzi Massary / Q79102
# Fritz von Unruh

Fritz von Unruh (Koblentza, 1885eko maiatzaren 10a - Dietz-Lahn, 1970eko azaroaren 28a) alemaniar poeta eta antzerkigilea izan zen.
[[Fitxategi:Lml8.jpg|thumb|ezkerrera|alt=1={{Information |Description={{de|Wilhelm Lehmbruck: Große Sinnende (1913) - Lehmbruck-Museum Duisburg|1=|Wilhelm Lehmbruck: Porträtkopf Fritz von Unruh (1918), Fritz von Unruhren omenez egindako artelana]]
Militar-familia bateko semea zen; militarra izan zen bera ere. Gudarostean zuen kargua utzi behar izan zuen, 1912. urtean Offiziere (Ofizialak) antzerki-lan antimilitarista kaleratu ondoren. Haren ondotik argitaratu zuen Prinz Louis Ferdinand (1914, Luis Fernando Printzea) obrak ere iskanbila handia eragin zuen. Herrien arteko hurbilketa batean oinarritutako joera internazionalisten eta bakezaleen alde agertu zen ondorengo antzerki-lanetan: Opfergang (1916, Sakrifiziorako bidean) Verdungo Guduan oinarritutako poema-bilduma; Ein Geschlecht (1916, Belaunaldi bat); Platz (1920, Plaza); eta Stürme (1922, Ekaitzak). Nazismoa hedatu zenean, Alemaniatik ihes egin behar izan zuen. 1953an, Wilhelmus askatasunari buruzko antzerki-lan historikoa idatzi zuen Frankfurteko Antzokirako.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q64791
* Multimedia: Fritz von Unruh / Q64791
# Fritz Wintersteller

Fritz Wintersteller (1927ko urriaren 21a - 2018ko irailaren 15a) 1957an Broad Peaken lehen igoera egin zuen alpinista austriar bat izan zen, Hermann Buhl, Kurt Diemberger eta Marcus Schmuckekin batera.
Eskalatzaile profesional bat izan ez zen arren, Alpeetako 4000 metroko ia mendi guztiak igo zituen, Hochkogel (ipar aurpegia) eta Wiesspitze mendien lehen igoerak barne. Itxuraz, berak, 4000 metrotik gorako beste hiru "bigarren mailako" mendiak ez zirela "behar bezain ederrak" eskalatuak izateko esan zuen.
Bere azken urteetan, hainbat bidaia egin zituen Alaskara eski ibilaldi luzeak egiteko eta hainbat ibaitan raftinga egiteko. 2010ean Salzburgon bizi zen, Austrian. Aldaka-arazoak zirela eta, bizikletaz mugitu ohi zen.

## Lehen igoerak

* 1943
** Kleines Fieberhorn, Hego-ekialdeko dorrea, V. aldaera
** Grosses Fieberhorn, Hego trabesia, V-
** Bratschenkopf, Hego aurpegi zuzena, V.
* 1944
** Zahringkogel, Mendebaldeko aurpegi zuzena, V +
** Watzmannfrau, Ipar-mendebaldea, ezkerreko trabesia, V +
* 1945
** Hochkogel, Northwest face tower, V
* 1946
** Grosswand, Hego gandorra, 1. jaitsiera eskietan
* 1948an
** Wiesspitze, Mendebaldeko aurpegi zuzena, V +
** Lehender Kopf, Mendebaldeko aurpegi zuzena, V
* 1955
** Falkenstein, Hego-ekialdeko gailurra, III
** Westbyfijell, Hego aurpegia, III eta Hego-ekialdeko gailurra, II
** Snökuppelen, North face, IV
* 1957
** Broad Peak 8030m, Forepeak maiatzaren 29an
** Broad Peak 8047m ekainaren 9an
** Skil Brum 7420m ekainaren 19an

## Erreferentziak

* ↑ summitpost.org Skil Brum. Accessed 5 July 2010

## Kanpo estekak

* Datuak: Q186303
* Multimedia: Fritz Wintersteller / Q186303
# Fritzlar

Fritzlar Alemaniako hiri-udalerri bat da, Hessen estatuan. Azken zentsuaren arabera 15.031 biztanle zituen, 88,81 kilometro koadroko azaleran.

## Kanpo estekak

* Datuak: Q492503
* Multimedia: Fritzlar / Q492503
# Fritz Todt

Fritz Todt (Pforzheim, Alemania, 1891ko irailaren 4a - Rastenburgetik gertuko aire-istripu batean, 1942ko otsailaren 8a) alemaniar jenerala eta arkitektoa izan zen.

## Biografia

1922. urteaz geroztik, Alderdi Naziko kidea izan zen. 1933an, Reicheko garraioen antolakuntzaz eta autobideak eraikitzeko plangintzaz arduratzeko agindua eman zion Hitlerrek. 1938an, mendebaleko gotorlekuak eraikitzeko agindua jaso zuen. 1939an, jeneral egin zuten. 1940an, Arma eta Jaurtigaietarako ministro, eta, 1941-1942an, Errusiako fronteko gibelaldea hornitzeko ardura izan zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q57149
* Multimedia: Fritz Todt / Q57149
# Fritz von Uhde

Fritz von Uhde (Friedrich Hermann Carl Uhde jaioa; Wolkenburg, 1848ko maiatzaren 22a - Munich, 1911ko otsailaren 25a) alemaniar margolaria izan zen.
1866an Dresdengo Arte Ederren Akademian sartu zen, baina urte horretan bertan utzi zuen Armadan izena emateko. 1877an armadatik irten zen margolari izateko eta Munichera joan zen. 1890ean Municheko Arte Ederren Akademiako irakasle izendatu zuten. 1890ean, Municheko Arte Ederren Akademiako irakasle izendatu zuten, eta Municheko Sezesioaren sortzaileetako bat izan zen. Gero Berlingo Sezesioarekin bat egin zuen.
Errealismoaren eta inpresionismoaren arteko estiloan egin zituen genero eta erlijio gaiak.

## Iruditegia

* Organo-jolea Zandvooren, 1883
* Die Ährenleser (1889)
* Jan aurretik otoitz egitea (1885)
* Uda-lekua (1883)
* Hiru ahizpa jostun gelan (1883)
* Atean (1885)
* Kristo eta Nikodemo (1896)
* Belengo bidea, (1890)
* Lehioan (1890)
* Therese Karl (1890)
* Dachauko artzainak (1890)
* Neguko paisaia (1890)
* Panpina duen neskatoa (1895)
* Kristoren Igokundea (1897)
* Neskak Berandan (1901)
* Lorategian (1901)
* Neska irakurlea (1902)
* Aingeru bat eskaileretan eserita (1910)
* Gabon (1911)
* Utz iezadazue haurrak nigana hurbiltzen (1883)
* Kristo nekazari-familia batekin (ca. 1887–88)
* Azken Afaria (1886)
* Emmausko bidea (1891)
* Heideprinzeßchen, 1889
* Autoerretratua, (1898)

## Kanpo estekak

* Datuak: Q210201
* Multimedia: Fritz von Uhde / Q210201
# Fritz Walter

Friedrich "Fritz" Walter (Kaiserslautern, 1920ko urriaren 31a - Enkenbach-Alsenborn, 2002ko ekainaren 17a) alemaniar futbolaria izan zen. Bere ibilbide osoa 1. FC Kaiserslautern taldean jokatu zuen. Alemaniako futbol selekzio nazionalen 61 aldiz jokatu zuen eta 33 gol sartu. 1954ko munduko txapelketa irabazi zuen selekzioko kapitaina izan zen.

## Palmaresa

1. FC Kaiserslautern
* Bundesliga: 1950-51, 1952-53
Alemania
* Munduko Futbol Txapelketa: 1954

## Kanpo estekak

* Datuak: Q22717
* Multimedia: Fritz Walter / Q22717
# Françoise Héritier

Françoise Héritier (Veauche, Loira, 1933ko azaroaren 15a - Paris, 2017ko azaroaren 15a) frantziar antropologo, etnologo eta feminista izan zen. Claude Lévi-Strauss filosofo eta antropologoaren tokia hartu zuen Collège de France ikastetxean, eta orduz geroztik han jardun zuen, katedradun irakasle.

## Ikergaiak

Françoise Héritier Lévi-Straussen oinordekoa izan zen, hots, estrukturalismo antropologiko frantsesaren aitarena. Aliantzaren teorian sakondu zuen, eta, horrekin lotuta, intzestuaren debekurako arrazoiak ere aztertu zituen. Analisi antropologikoaren bi alor horiek emakumeen zirkulazioan oinarritu ohi dira.
Berberatasunaren ideia garatu zuen, bai eta frustrazio higuingarriaren kontzeptua ere; horretarako, Lévi-Straussen eta Alfred Reginald Radcliffe-Brown gizarte-antropologo ingelesaren ikuspegiak hartu eta zuzendu zituen. Héritierrek jorratutako ikerketa guztietan, bi oinarri aurki daitezke: natura eta ingurumena.
L'exercice de la parente (1981) liburuan, aliantza-sistema konplexuetan erregulartasunak daudela esan zuen, lehenago Lévi-Straussek adierazi bezala. Héritierren ustez, ahaidetasunaren egitura erdi-konplexuek oinarrizko sistemen eta sistema konplexuen arteko trantsizio-etapa bat osatzen dute.

## Obra hautatuak

* Retour aux sources (2010)
* La différence des sexes (2010)
* Une pensée en mouvement (2009)
* Le corps, le sens (2007)
* Le féminin en miroir: entre Orient et Occident (2005)
* Hommes, femmes, la construction de la différence (2005)
* Corps et affects (2004)
* Masculin-féminin 2, Dissoudre la hiérarchie (2002)
* Maternité, affaire privée, affaire publique (2001)
* Two sisters and their mother: the anthropology of incest. (1999)
* Contraception: contrainte ou liberté? (1999)
* Masculin / féminin. La pensée de la différence (1996)
* De la violence (1996)
* Del incesto (1995)
* La parenté spirituelle (1995)
* Les Complexités de l'alliance (1994)
* Le corps en morceaux (1992)
* Hasab wa nasab: parenté, alliance et patrimoine en Tunisie (1992)
* Les Musées de l'éducation nationale: mission d'étude et de réflexion (1991)
* L'exercice de la parente (1981)

## Erreferentziak

Artikulu hau frantsesezko eta gaztelaniazko Wikipedietatik ekarri dugu euskarara.
* Datuak: Q2919314
* Multimedia: Françoise Héritier / Q2919314
# Françoise Mallet-Joris

Françoise Mallet-Joris (Anberes, Belgika, 1930eko uztailaren 6a - Bry-sur-Marne, 2016ko abuztuaren 13a) frantses idazlea izan zen, jatorriz belgikarra.

## Lanak

Egoera psikologiko bereziek erakartzen dute, eta mutazio-prozesuan den gizartea behatzen du.
Bestalde, literatura-sormenari buruzko gogoeta ere egiten du bere lanetan: Le rempart des Béguines (1951), Les mensonges (1956), L´empire céleste (1958), Trois âges de la nuit (1968), Le clin d´oeuil de l´ange (1983), La Maison dont le chien est fou (1997), Sept Démons dans la ville (1999), La Double Confidence (2000), Ni vous sans moi, ni moi sans vous…,(2007).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1238593
* Multimedia: Françoise Lilar / Q1238593
# Françoise de Maintenon

Françoise de Maintenon, Madame de Maintenon, jaiotzez Françoise d'Aubigné edo, gutxiagotan, d'Aubigny (Niort, 1635eko azaroaren 27a - Saint-Cyr-l'Écoleko Saint-Louis errege etxea, 1719ko apirilaren 15a) Frantziako emakume noble bat izan zen Paul Scarronen emazte eta alarguna izan zena. Horren ondorioz, "Maintenongo markesa" ere deitu zitzaion.
Hasiera batean isilpean eta ondoren agerian, Louis XIV.a Frantziakoaren (1638–1715) eta haren maitale Madame de Montespanen seme-alaben zaindari izendatu zuten. Erregearen emaztea, Maria Teresa Austriakoa, 1683an hil zenean, haren isilpeko emaztea izatera pasatu zen. Jakina da erregearengan eragin handia izan zuela nahiz eta gaur egun zenbatekoan izan zen ezin den zehaztu.

## Erreferentziak

* ↑ (Frantsesez) Commission des arts et monuments historiques de la Charente-inférieure. (1891). Recueil. in: 10..
* Datuak: Q230670
* Multimedia: Madame de Maintenon / Q230670
# Françoise Sagan

Françoise Sagan, (Cajarc, Frantzia, 1935eko ekainaren 21a - Honfleur, Frantzia, 2004ko irailaren 24a), idazle frantziarra izan zen. Izena Françoise Quoirez zuen.

## Lanak
### Eleberriak

* Bonjour tristesse, Éditions Julliard, 1954
* Un certain sourire, Éditions Julliard, 1956
* Dans un mois, dans un an, Éditions Julliard, 1957
* Aimez-vous Brahms ?, Éditions Julliard, 1959
* Les Merveilleux Nuages, Éditions Julliard, 1961
* La Chamade, Éditions Julliard, 1965
* Le Garde du cœur, Éditions Julliard, 1968
* Un peu de soleil dans l'eau froide, Éditions Flammarion, 1969
* Des bleus à l'âme, Éditions Flammarion, 1972 - rééd. Éditions Stock, 2009
* Un Profil perdu, Éditions Flammarion, 1974
* Le Lit défait, Éditions Flammarion, 1977
* Le Chien couchant, Éditions Flammarion, 1980
* La Femme fardée , Éditions Ramsay, 1981
* Un Orage immobile, Éditions Julliard, 1983
* De guerre lasse, Éditions Gallimard, 1985
* Un Sang d'aquarelle, Éditions Gallimard, 1987
* La Laisse, Éditions Julliard, 1989
* Les Faux-Fuyants, Éditions Julliard, 1991
* Un Chagrin de passage, Éditions Plon, 1993
* Le Miroir égaré, Éditions Plon, 1996

### Antzerki-lanak

* 1958 - Le Rendez-vous manqué, Éditions Julliard
* 1960 - Château en Suède, Éditions Julliard
* 1961 - Les violons parfois, Éditions Julliard
* 1963 - La Robe mauve de Valentine, Éditions Julliard
* 1964 - Bonheur, impair et passe, Éditions Julliard
* 1966 - Le Cheval évanoui, Éditions Julliard
* 1970 - L'Écharde, Éditions Flammarion
* 1970 - Un piano dans l'herbe, Éditions Flammarion
* 1978 - Il fait beau jour et nuit, Éditions Flammarion
* 1987 - L'Excès contraire, Éditions Stock

### Biografiak

* Sarah Bernhardt : le rire incassable, biographie, Éditions Robert Laffont, 1987

### Abestiak

* Quelques cris, Johnny Hallydayk abestua, Mercury, 2000
* Datuak: Q1646
* Multimedia: Françoise Sagan / Q1646
# Gay Hiztegia

Gay Hiztegia Aitor Aranak 2005ean Txalaparta argitaletxearen bidez plazaratu zuen euskarazko hiztegi berezitua da.

## Osaketa

Gizonezko homosexual eta bisexual euskaldunen artean erabiltzen diren izenek, adjektiboek eta esamoldeek osatzen dute nagusiki hiztegia, baina lesbiana, polisexual, pansexual eta transexualek ere, badute tokia hiztegian. Euskal Herriko Gay Askapen Mugimenduak kaleratzen zuen Gay Hotsa aldizkarian, 1988an, azaldu zen Gayztegia izan zuen Aitor Aranaren lan honek oinarri. Ahalegin hari, hiztegiek, herri-hizkera bilketek, liburuek, aldizkariek eta galdeketek eskaini diotena gehitu zien autoreak.

## Sarrerak

1.300 sarrera ditu hiztegiak. Adibide batzuk:
   banana zuritu: Kanpaia jo. / Hi beti jo eta ke banana zuritzen.
   berria: Gay giroan edo beste edozein ingurutan lehenbizikoz azaltzen den mutila edo neska. Esperientziarik ez duenaz ere esaten da.
   begiluzea: 'Voyeur' gay euskalkian esanda.
   Bilbon ibili: 1. Larrua jo. 2. Ligatzen ibili. Mutilak mutiletan eta neskak neskatan ibili.
   buelta osoa egin: Bi gay ohean sexuketan ari direnean, lehenengo batak eta gero besteak, biek elkar zulatu dutela adierazteko esamoldea. / Kikek eta biok normalean buelta osoa egiten dugu.
Autorearen hautuz, ez da hiztegi estandar bat non irakurleak beste hiztegietako idazkera itxuraz neutro eta aseptikoa topatuko duen. Zenbait definiziotan iritziak ematen dira, latzak ere bai. Elizari dagokion definizioan, adibidez, honako hau idatzi du egileak: "Gay, lesbiana, bisexual eta transexual gehien-gehienak ia aipatu orduko haserretzen dituen erakunde erlijiosoaren izena. Hipokrita, boterezale eta diruzale hutsa izateaz gainera, bere egia ezarri nahi izaten du gizaki ororen gainetik, bortxaz eta gezurrez hala behar izanez gero, sortzaile omen duten haren beraren esanen aurka".

## Kanpo estekak

* Datuak: Q54879126
* 1 2 «Gay hiztegiaren berrargitalpena» Argia (Noiz kontsultatua: 2018-06-10).
* 1 2 Unanue, Ana. (2005-04-12). «Gay Hiztegia» Aizu (Noiz kontsultatua: 2018-06-10).
# Gay udalerria, Taylor konderria (Iowa)

Gay udalerria Ameriketako Estatu Batuetako Iowa estatuko udalerri bat da, Taylor konderrian. Azken zentsuaren arabera 90 biztanle zituen.

## Ekonomia

2020ko zentsuaren arabera, Gay udalerriak 25 etxebizitza zeuden. Per capita diru-sarrerak 47.170 estatubatuar dolar ziren.

## Kanpo estekak

* Datuak: Q9039387
# Gawłuszowice udalerria

Gawłuszowice Poloniako Behe Karpatoetako voivoderriko landa-udalerri bat da, Mielec barrutian kokatuta. 34,01 km²ko azalera du eta 2017ko datuen arabera 2758 biztanle zituen.

## Kanpo estekak

* Udalaren webgunea
* Datuak: Q2327844
ieaBehe Karpatoetako voivoderriko udalerriak :
# Gay Hotsa

Gay Hotsa, Euskal Herriko Gay Askapen Mugimenduaren agerkaria, EHGAMek, argitaratzen zuen aldizkaria zen.
Kultura eta informazio gay aldizkaria, 1977ko azaroan argitaratu zen aldizkariaren 0 zenbakia, EHGAMen adierazpide gisa. Xede bikoitza zuen: Euskal Herriko irakurleei, munduko edozein aldetan homosexualitatearekin nolabaiteko zerikusia izan zezakeen edozeren berri ematea, eta edozein herritako pertsona eta taldeei Euskal Herrian gertatzen zenaz eta mugimenduaren ekitaldiez informatzea.
Erredakzioa Bilbon kokatzen zen. Lehen zenbakia 1977an argitaratu zen eta azkena 1998an argitaratu zen.

## Erreferentziak

* ↑ Gay Hotsa 50. EHGAM, 3 or..
* ↑ (Gaztelaniaz) «EHGAM, MOVIMIENTO DE LIBERACIÓN GAY-LES DE EUSKAL-HERRIA» Foro Derechos Humanos 2014-03-17 (Noiz kontsultatua: 2023-01-28).

## Kanpo estekak

* Datuak: Q116460038
# Gay nauzu

Gay nauzu 1999ko martxoan Iñigo Lamarcak plazaratutako liburua da. Liburua aitortza ez ezik, homosexualitatea normaltasun osoz bizitzeko eskubidearen aldarria izan zen. Liburua arrakasta izan zuen zeren eta urte berean berrargitaratu izan baitzen. Gaztelanieraz eta katalanez 2009an argitaratu zen.

## Edukia

Liburuak Lamarkaren haurtzaroko eta gaztaroko gertaerak biltzen ditu, bere armairutik ateratzeko prozesua eta ibilbidea azaltzeko, nolabait, kolektiboaren erreibindikazioaz. Lamarcak bere bizitza du kontagai, denboraren aldetik muga argi batzuk jarri dituelarik. Hamar urte zituenetik, hogeita hamar urte bete arte, hau da, homosexualitatea bere baitan sentitzen hasi zenetik, bikote-harreman iraunkor bat hastea lortu zuen arte.

## Bibliografia

* Iñigo Lamarka (1999): Gay nauzu, Zerberri bilduma, Alberdania argitaletxea, 96 or. ISBN: 978-84-88669-74-2.

## Erreferentziak

* ↑ https://www.publico.es/actualidad/rechazo-casa-peor-joven.html
* ↑ https://kritikak.armiarma.eus/?p=2043

## Kanpo estekak

* Liburuaren pasarteak Google Boks webgunean.
* Liburuaren inguruko Javier Rojoren komentarioa.
* Datuak: Q120669157
# Gaya barrutia

Gaya barrutia Indiako barruti bat da, Magadh dibisioan, Bihar estatuan. 4.391.418 biztanle ditu 4.976 kilometro koadrotan.

## Mugakideak

Honako barrutiekin egiten du muga:
Jehanabad barrutia Nawada barrutia Koderma barrutia Hazaribagh barrutia

## Ikus, gainera

* Bihar

## Kanpo estekak

* Datuak: Q49173
* Multimedia: Gaya district / Q49173
# Gay-Lussacen legea

Gay-Lussacen legea Louis Joseph Gay-Lussac kimikari frantziarrak 1805ean formulaturiko legea da. Gas idealen legeetako bat da.

## Legea

Legeak dioenez, gas baten sartu-irtenik gabe gasaren bolumena konstante mantentzen bada gas honen presioa eta gasaren tenperatura zuzenki proportzionalak dira. Hau da:
    ${\frac {P_{1}}{T_{1}}}={\frac {P_{2}}{T_{2}}}$
Ikurrak:
    $P_{1}\,$= Hasierako presioa (atm)
    $T_{1}\,$= Hasierako tenperatura (ºK)
    $P_{2}\,$= Amaierako presioa (atm)
    $T_{2}\,$= Amaierako tenperatura (ºK)

## Saiakuntza

Gay-Lussacek ontzi itxi batean gas bat sartu zuen. Ontziaren azpian pizgailua jarriz gasa berotu egin zen eta ontziaren hormen kontrako presioa handitu egin zela ikusi zuen. bero iturria itzaltzerakoan presioa jeisten hasi zen hasierako egoerara iritsi arte.

## Azalpena

Gasaren molekulak berotzerakoan azkarrago mugitzen dira eta beraz hormen aurka egiten dituzten talkak ugaritu egiten dira. Aldiz tenperatura jeistean molekulak moteldu egiten dira eta hormen aurkako talkak gutxitu.

## Ikus, gainera

* Gas idealen legeak

## Kanpo estekak

* Datuak: Q202151
# Gay (Georgia)

Gay Georgiako estatuko herri bat da. Walton konderrian kokatua dago. 2010ean 89 biztanle zituen, 2,23 kilometro koadrotan banatuta.

## Ikus, gainera

* Walton konderria

## Kanpo estekak

* Datuak: Q2738857